  Майя Бывальцева 2017-тӥ арын Удмуртиын пӧртэм выжыысь калыкъёс куспын бадӟым керетонъёс пусъемын ӧй вал. Тӧрлык ёзэсъёсын но мер огазеяськонъёсын кутӥськись ужрадъёс югдурез чакласа возьыны луонлык сёто. Элькунысь йӧскалык политикая министерстволэн коллегиезлэн кенешоназ 13-тӥ южтолэзе со сярысь вераз министр Лариса Буранова, ивортэ удысэтлэн пресс-службаез. 88 процентлэсь уноез Удмуртиын улӥсьёс элькунысь калыкъёслэн кусыпъёссылы умой дунъет сёто Лариса Буранова, Удмуртиысь йӧскалык политикая министрОртчытэм юалляськонлы йылпумъянъёс возьмато, Удмуртиын пӧртэм выжыысь калыкъёслэн кусыпъёссы умоесь шуыса: кызьы нимаз адямиос куспын, озьы ик группаосын, пусйиз министр. 91,8 процентэз юам муртъёс веразы, мукет калыкъёсты соос адӟонтэм уг каро. 90,9 процентэзлэн юалляськонэ пыриськемъёслэн кылъёссыя, асьсэ йӧслыксы сэрен кӧтӝож яке ултӥян мылкыдъёсты ноку но ӧз шӧдылэ. Ӵошатон вылысь: 2016-тӥ арын пӧртэм калыкъёслэн кусыпъёссыя югдурлы умой дунъет сётӥзы 67,3 процентэз Удмуртиын улӥсьёс (2015-тӥ арын — 66,8 процент) 2017-тӥ арын кун йӧскалык политикаез быдэстон ласянь Удмуртия Россиысь 25 устоосыз улосвылъёс пӧлы шедиз. Со Росси йӧскалыкез огазеянэз юнматон но калык лулчеберетъёсты азинтон понна ужрадъёсты улонэ пыӵатыны федерал коньдэтысь субсидиос висъян сярысь Йӧскалык ужпумъёсъя федерал агентствоен тупанкыл юнматыны луонлык сётӥз, вераз кивалтӥсь. Озьы ик Лариса Буранова 2018-тӥ арын министерство азьын сылӥсь ужпумъёсты пусйиз. Элькун но муниципал тӧрлык ёзэсъёс калыкъёслэн выль огазеяськонъёссы пумысен нимаз политика нуыны кулэ. Мигрантъёслэн огинлыкъёссылэсь аспӧртэмлыксэс лыдэ басьтоно <…> Со дыре ик сьӧрлось лыктэмъёслэсь но татын улӥсьёслэсь «лулчеберетъя инвисъёссэс» паськытатоно (дышетон, иворъёсты вӧлмытӥсь ёзэсъёс, лулчеберетъя ужрадъёс, йӧскалык огазеяськонъёс пыр), кулэ этнографической «ликбез», ог огзылэн сям-йылолъёсынызы тодматон, кулэ огазеясь лулчеберетъя ужрадъёс но праздникъёс Лариса Буранова, Удмуртиысь йӧскалык политикая министрСо нимысьтыз тау кариз муниципал кылдытэтъёслы, кытын кылем арын йӧскалык элькун праздникъёс ортчизы. Котькудаз 1 сюрсысен 9 сюрсозь адями пыриськиз. Коллегилэн кенешоназ ик Удмуртиысь Калыкъёслэн эшъяськон юртсылэн кивалтӥсез Татьяна Боталова ужъюртлэн ужамезлы йылпумъянъёс лэсьтӥз, Ижкарысь 11 номеро школалэн кивалтӥсез Наталья Матвеева пӧртэм лулчеберетъёсты дышетон сярысь вераськиз. Тегъёс: Мерлык Ижкар Удмуртия йӧскалыкполитикаяминистерство ЛарисаБуранова йӧслыкъёс йӧскалыкполитика  